b'\n_START_ARTICLE_\nAgrippina condotta a morire or Dunque sar\xc3\xa0 pur vero\n_START_SECTION_\nContext hist\xc3\xb2ric\n_START_PARAGRAPH_\nAlemany de naixement, a l\'inici de la seva carrera H\xc3\xa4ndel va estar uns quants anys treballant a It\xc3\xa0lia, primer a Flor\xc3\xa8ncia, i despr\xc3\xa9s a Roma. Les \xc3\xb2peres van ser prohibides a Roma per ordre del Papa en l\'\xc3\xa8poca en qu\xc3\xa8 H\xc3\xa4ndel hi vivia, per\xc3\xb2 alguns rics cardenals i dirigents de l\'esgl\xc3\xa9sia que eren patrons de H\xc3\xa4ndel a Roma van presentar entreteniments musicals per als seus convidats en els seus palaus. Per aquestes ocasions H\xc3\xa4ndel va compondre una s\xc3\xa8rie de cantates, la majoria d\'elles de car\xc3\xa0cter pastoral, com "Agrippina condotta a morire" i altres, m\xc3\xa9s com a mon\xc3\xb2legs dram\xc3\xa0tics.\n_START_SECTION_\nLa cantata\n_START_PARAGRAPH_\nNo se sap exactament quan o a on es va interpretar la cantata, amb un text d\'autor an\xc3\xb2nim, per\xc3\xb2 \xc3\xa9s probable que sigui una de les moltes cantates seculars que H\xc3\xa4ndel va compondre pels espectacles al palau del Cardinal Ruspoli a Roma, en algun moment entre 1707- 08.  El solista fou probablement el soprano castrato Pasqualino Tiepoli._NEWLINE_L\'emperadriu romana Agrippina Menor, muller de l\'emperador Claudius, havia impulsat un complot per concertar un altre matrimoni del seu fill, Nero, successor en el tron de Claudius. Finalment, enverina al seu marit, segons diversos historiadors romans, per assegurar l\xe2\x80\x99\xc3\xa8xit de les seves maquinacions. Despr\xc3\xa9s d\'uns anys, tanmateix, Nero es cansa de les interfer\xc3\xa8ncies de la seva mare  i la condemna a mort. La cantata de H\xc3\xa4ndel descriu Agrippina de cam\xc3\xad cap a la seva execuci\xc3\xb3, en una s\xc3\xa8rie de passatges amb recitatius, ariosos i \xc3\xa0ries, acompanyades de dos violins i baix continu. Al principi Agrippina es lamenta del seu dest\xc3\xad cruel, condemnada a mort pel seu fill propi, qui li deu el tron a ella. El seu estat d\'\xc3\xa0nim es transforma en ira, i s\'adre\xc3\xa7a als d\xc3\xa9us perqu\xc3\xa8 destrueixin al monstre Nero. No obstant, immersa en un conflicte emocional, no pot evitar sentir amor per al seu fill i dubta entre pregar pel seu \xc3\xa8xit com a governant i el seu desig de fer just\xc3\xadcia. Finalment es tranquil\xc2\xb7litza davant la mort i la cantata acaba amb ella serena i resignada. La manera en qu\xc3\xa8 H\xc3\xa4ndel retrata vivencialment en la seva m\xc3\xbasica aquestes emocions contrastades fa que la pe\xc3\xa7a sigui, en opini\xc3\xb3 del music\xc3\xb2leg Winton Dean, "una obra mestra"._NEWLINE_El 1709, a Ven\xc3\xa8cia, H\xc3\xa4ndel va produir una \xc3\xb2pera de llarga durada, "Agrippina", que fou un gran \xc3\xa8xit.'